18/07/2014 | Administración LocalMunicipal
Culleredo
Urbanismo
Notificación a dona Lorena Vilas Martínez

De conformidade co artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, procedese á publicación da Resolución núm.649 de data 23.04.2014, pola que se incoa un novo procedemento de reposición de legalidade pola execución de obras de construción dun chabolo levadas a cabo por Dona Mayra Paola Llanderal Garelly, sen contar coa correspondente licenza municipal, nunha parcela situada no lugar de Monte das Arcas, con referencia catastral 15031A018000390000OS, (parroquia de Rutis), no Taboleiro de edictos dese Concello e no BOP ao obxecto de que sirva de notificación a Dona Mayra Paola Llanderal Garelly. Por Resolución núm.547 de data 17.04.2012 incoouse novo expediente de reposición de legalidade urbanística pola execución dunhas obras de construción dun chabolo levadas a cabo por Dona Mayra Paola Llanderal Garelly sen contar coa correspondente licenza municipal, nunha parcela situada no lugar de Monte de Arcas (parroquia de Rutis), con referencia catastral 01800039. Considerando que o artigo 209.4 da Lei 9/2002, do 30 de decembro, de ordenación urbanística e protección do medio rural de Galicia establece o prazo dun ano para resolver o procedemento de reposición de legalidade urbanística a contar dende o acordo de incoación e o artigo 44.2 da Lei 30/1992, do 26 de novembro, de réxime xurídico das administracións públicas e do procedemento administrativo común determina a caducidade do procedemento polo transcurso do prazo máximo para ditar resolución expresa nos procedementos en que a Administración exercita potestades sancionadoras ou de intervención susceptibles de producir efectos desfavorables ou de gravame. En uso das competencias delegadas pola Alcaldía por Resolución de 22.06.2011 e publicadas no BOP de 11.07.2011, Primeiro.- Declarar a caducidade do procedemento incoado por Resolución núm.547 de data 17.04.2012. Segundo.- A declaración de caducidade do procedemento non supón prescrición das facultades do Concello para a reposición de legalidade urbanística. Terceiro.- Incoar novo procedemento de reposición de legalidade pola execución de obras de construción dun chabolo levadas a cabo por Dona Mayra Paola Llanderal Garelly sen contar coa correspondente licenza municipal, nunha parcela situada no lugar de Monte de Arcas (parroquia de Rutis), con referencia catastral 01800039. Cuarto.- Incorporar os documentos do expediente incoado por Resolución núm.547 de 17.04.2012 ao novo procedemento de reposición. Quinto.- Dar audiencia no expediente ao interesado por prazo de 15 días hábiles a contar desde o seguinte a aquel en que reciba a notificación da presente Resolución a fin de que poida consultar o actuado e formular as alegacións que considere convenientes en defensa dos seus dereitos e intereses. Sexto.- Comunicar ao interesado, de conformidade co disposto no artigo 42.4 da Lei 30/1992 de réxime xurídico das administracións públicas e do procedemento administrativo común, que o procedemento incoado deberá resolverse no prazo dun ano contado dende a data da súa incoación e que transcorrido o prazo sen resolver producirá a caducidade do procedemento (artigo 209.4 da Lei 9/2002, do 30 de decembro, e artigo 44.2 da Lei 30/1992). Contra os puntos 1 e 2 da presente Resolución poderá interpoñerse recurso potestativo de reposición ante a Alcaldía-Presidencia, no prazo dun mes a contar desde o día seguinte ao da notificación do presente acto, ao abeiro do establecido no artigo 117.11 da Lei 30/1992, de 26 de novembro; ou ben, directamente, recurso contencioso-administrativo ante o Xulgado do Contencioso-Administrativo da Coruña que corresponda, no prazo de dous meses, desde o día seguinte ao da recepción da notificación, de acordo co establecido nos artigos 8.1 e 46.1 da Lei 29/1998, de 13 de xullo. Non poderá interpoñerse recurso contencioso-administrativo se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 117.2 da Lei 30/1992, de 26 de novembro. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición. En todo caso, poderá interpoñer calquera outro recurso que estime conveniente para a defensa dos seus intereses. Contra a incoación do procedemento de reposición de legalidade, punto 3 da presente resolución, polo seu carácter de trámite, non cabe ningún recurso, sen prexuízo de que pode efectuar as alegacións que considere convenientes.” Culleredo, 7 de xullo de 2014 O concelleiro delegado da Área de Urbanismo, Asdo.: Diego Antonio Taibo Monelos (P. D. Resolución de 27.06.2011; BOP núm.131 de 11.07.2011)